Redza Rosli

Ahmad Redza Rosli (lahir 18 Mac 1992) ialah seorang pelakon dan model lelaki Malaysia. Beliau telah berlakon dalam sejumlah drama TV, antaranya seperti M.A.I.D. (2015), Ku Kirim Cinta (2017), Isteri Untuk Diiktiraf (2018), Lelakimu Yang Dulu (2019), Kekasih Hati Mr Bodyguard (2021), Bisik-Bisik Gelora (2022) dan Luruhnya Bunga Cinta (2023). Menerusi drama Kekasih Hati Mr Bodyguard lakonannya, Redza telah memenangi kategori Pelakon Lelaki Popular di Tonton Anugerah Drama Sangat 2023.

Kehidupan awal
Beliau dilahirkan pada 18 Mac 1992 di Subang Jaya, Selangor dan merupakan anak kepada pasangan Rosli Hashim dan Norashikin Saifudin.

Kerjaya
Beliau memulakan kerjaya lakonan pada 2009. Beliau melakonkan watak dirinya sendiri dalam drama Kamelia Katrina lakonan Miera Leyana. Pada tahun 2013, beliau membintangi drama Tanah Merah yang bersiaran di ntv7. Drama itu dibintangi oleh Aishah Hoo, Zara Zya, Norman Hakim, Wan Raja, Nazeera Sardi, Hakim Yazid dan ramai lagi.

Tonton telah melantik Redza sebagai duta pada 19 April 2017 bersama Ayda Jebat, Dato' Seri Vida dan ThomasJack.

Beliau menjadi pelakon utama bersama Sharifah Rose dalam drama Kekasih Hati Mr Bodyguard dengan memegang watak sebagai Hadif Akashah, manakala Rose sebagai Hana Aralyn yang menjalin hubungan cinta selepas bertemu untuk menyelesaikan suatu misteri. 

Pada tahun 2022, beliau membintangi filem Operasi UFO dengan memegang watak Alif. Ini merupakan filem pertama lakonannya sejak beliau memulakan kerjaya lakonan pada 2009.

Kehidupan peribadi
Pada penghujung 2015, beliau terlibat dalam kemalangan jalan raya yang mengakibatkan mengalami luka di bahagian muka, tangan dan kaki manakala kereta yang dipandunya pula mengalami kerosakan yang teruk. Pada akhir 2016, beliau mengalami kecederaan tulang belakang ketika penggambaran telefilem Cikgu Dina Pakai Prada di sebuah sekolah.

Beliau berkahwin dengan pelakon, Bella Hanna pada 21 Jun 2024. Pasangan ini mula berkenalan ketika sama-sama membintangi drama Luruhnya Bunga Cinta.

Pasangan telah dikurniakan seorang cahaya mata diberi nama Muhammad Aydrean Raess (lahir 13 Januari 2026).

Filemografi

Anugerah dan pencalonan
 Tahun Anugerah Kategori Pencalonan Keputusan 2016 <center>Anugerah Bintang Popular Berita Harian ke–29 Artis Baru Lelaki Popular   2017 <center>Anugerah Telenovela Pelakon Lelaki Baru TerbaikSeindah Takdir Cinta  2018 <center>Anugerah Bintang Popular Berita Harian ke–31 Pelakon TV Lelaki Popular rowspan="2"   Pasangan Serasi Drama (bersama Ayda Jebat)  <center>Anugerah Skrin ke–22 Pelakon Lelaki Terbaik Drama Fatonah Azali  2023 <center>Tonton Anugerah Drama Sangat 2023 Pelakon Lelaki Popular  Kekasih Hati Mr Bodyguard  2024 <center>Anugerah Bintang Popular Berita Harian ke-36 Aktor TV Popular    2025 <center>Anugerah Melodi Terhangat 2025 Selebriti Maskulin Terhangat    Selebriti Drama Sangat Terhangat   

Rujukan

Pautan luar






Kategori:Kelahiran 1992
Kategori:Orang hidup
Kategori:Orang Malaysia berketurunan Melayu
Kategori:Muslim Malaysia
Kategori:Pelakon lelaki Malaysia
Kategori:Pelakon lelaki Malaysia abad ke-21
Kategori:Peragawan Malaysia
Kategori:Pelakon televisyen Malaysia
Kategori:Pelakon filem Malaysia
Kategori:Orang dari Selangor